இந்த வெற்றிகரமான கதையை காலஞ்சென்ற இளவரசி டயானாவின் திருமண ஆடையுடன் ஒப்பிடுதல் என்பது புரிந்து கொள்ளலாம். ஆமாம்! கடந்த 1981 ஜூலையில் சென். போல் தேவாலயத்தில் நடைபெற்றிருந்த இளவரசர் சாள்ஸ் இளரவசி டயானா திருமணத்தின் போது டேவிட் மற்றும் எலிஸபெத் இம்மானுவல் ஆகியோரால் வடிவமைக்கப்பட்டிருந்த டயானாவின் மணப் பெண் ஆடையிலேயே அங்கு குழுமியிருந்த மில்லியன் கணக்கானோரின் கண்கள் மொய்த்திருந்தன. அத்தகைய சிறப்பு வாய்ந்த அவரின் திருமண ஆடைக்கு இப்போது நிகழ்ந்துள்ள கதி பற்றி என்னவென்று சொல்வது? முன்னொரு காலத்தில் பளிங்குச் சிலையென அனைவராலும் போற்றப்பட்ட இளவரசி டயானா இளவரசியான நிலையில் அணிந்திருந்த அந்த திருமண ஆடை தற்போது கண்ட கண்ட இடமெல்லாம் உலகம் முழுவதும் பணம் பெற்றுக் கொள்ளும் பொருட்டு மலினப்படுத்தப்பட்டு மக்களிடம் எடுத்துச் செல்லப்பட்டு காட்சிப்படுத்தப்பட்டு வருகின்றதாம். வரலாறு படைத்த டயானாவின் திருமண உடை மலிவான ஒரு பொருளாக கடந்த ஏழு வருடங்களாக உலக வலம் வந்து கொண்டிருக்கின்றது. இந்த வருடத்தில் மட்டும் கன்சாஸ் நகரின் புகையிரத நிலையத்திலும் மிக்சிக்கனின் கிராண்ட் ரபிட்ஸில் உள்ள அரும்பொருட் காட்சியகத்திலும் ஏற்கனவே அது காட்சிப்படுத்தப்பட்டுள்ளதாம்.